24 pekerja maut, trak bertembung
NEW DELHI: Sekurang-kurangnya 24 orang terbunuh selepas dua trak membawa pekerja migran bertembung di India semalam. Kejadian di daerah Auraiya di Uttar Pradesh itu turut menyebabkan 36 yang lain cedera dengan kebanyakan mangsa kritikal. Difahamkan, kesemua mangsa dalam perjalanan pulang ke kampung masing-masing selepas hilang pekerjaan akibat pelaksanaan perintah ‘lockdown’ di seluruh negara bagi mengekang koronavirus (Covid-19). Perdana Menteri, Narendra Modi menyifatkan kemalangan tersebut sebagai tragis. – AFP 
See author's posts
